Nafarroako Parlamentuko Mahaiak, 2018ko apirilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ana María Beltrán Villalba andreak aurkeztutako galdera, Nafarroan erlijioko ikastorduak murrizteko komenigarritasunari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Foru Araubideko Batzordean izapidetzea.

Iruñean, 2018ko apirilaren 9an

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Popularreko foru parlamentarien elkarteko eledun Ana María Beltrán Villalba andreak, Legebiltzarreko Erregelamenduan ezarritakoaren babesean, honako galdera hau aurkezten du, Nafarroako Gobernuko lehendakariak Foru Araubideko Batzordean ahoz erantzun dezan:

Nafarroako Gobernuko lehendakariaren ustez, egokia al da Nafarroan erlijioko ikastorduak murriztea?

Iruñean, 2018ko martxoaren 26an

Foru parlamentaria: Ana María Beltrán Villalba